Soos jy uit die aangehegte stukke gesien het is daar ‘n raamwerk vir ‘n Wet op Selfbeskikking gevestig. Die selfbeskikking wat verlang word is binne die raamwerk van die huidige Grondwet. Die regering erken die reg op selfbeskikking in die aangehegte skrywe. Dit sal dan ook die basis vorm waarop toekomstige onderhandelinge met die regering gebaseer sal wees.
Ons dink jy is baie optimisties indien jy dink dat die regering R 100m beskikbaar sal maak om die selfbeskikkings gedagte te steun. Ons verwag tipiese ANC ( kommunistiese) mooipraatjies en beloftes wat maar net mooi woorde gaan wees en beslis geen aktiewe ondersteuning nie. Ons is egter van mening dat ons die keer egter ons huiswerk deeglik gedoen het en is die raamwerk vir die voorgestelde Wet op Selfbeskikking, soos na verwys in par. 7 van die aangehegte skrywe, in plek. Daar sal dus op aangedring word dat verdere onderhandelinge met die regering moet plaasvind maar intussen moet diegene wat in selfbeskikking belangstel die geleentheid gegun word om ook vooraf insae te hê en bydraes te kan maak. (Ek aanvaar dat paragraaf 7, paragraaf 7 in die regime se brief aan die BAV is. DV van die AVP)
Dit grief my om Louis vd Schyff se opsomming oor selfbeskikking te lees. Daarin toon hy dat hy die onderwerp en prosesse bloot nie verstaan nie. Onlangs het ek saam met Andries en Henk gaan eet en kon ons bietjie gedagtes uitruil voordat hulle 'n hoevlak besoek aan die ANC gebring het.
My raad was dat hulle die ANC se bereidwilligheid om hul verpligting teenoor artikel 235 te toets deur te versoek dat die regering 'n begroting van R100 miljoen beskikbaar te stel (soos hulle met die Khoisan gaan doen) om die Boere Afrikaners in staat te stel om interim strukture op te rig sodat hulle hul reg op selfbekikking grondwetlik
Maar Andries-hulle wou 'n ander roete volg en, soos ek voorspel het, het daar niks van die besoek gekom nie. Versoeke vir 'n volkstaat word volgens my ervaring met die volgende woorde begroet.
"Julle vra vir 'n volkstaat, maar die ANC het nie een om vir julle te gee nie. Kom met konkrete voorstelle en dan kan ons oor sy magte onderhandel"
Wat die politieke leiers van die volkstaatgesinde Afrikaners moet besef is dat die roete na 'n soewereine volkstaat loop eers deur interne selfbeskikking waarin nasionale en streekstrukture gebou word, waar die volkswil gebou word en waar die leierskap kwessies aangespreek word. Interne selfbeskikking gee ook geloofwaardigheid aan die Afrikaners se legitieme behoeftes en vermoe om in vrede met ander volke om hulle saam te leef en dat die volkstaat die ekonomie van Suid-Afrika deur sy ontwikkelingsprogramme sal help uitbou. Dit is presies wat die kantonmodel beoog en waarin plaaslike gemeenskappe van alle rasse ekonomies sal baatvind, elkeen op sy eie stukke grond.
Dit is 'n dwaling om te verwag dat die Grondwet 'n volkstaat belowe. Al wat dit doen is om die reg te skep waarin gemeenskappe oor eie plaaslike sake sake sal omsien. In ander lande word beplanning vir 'n volkstaat as sedisie beskou en is strafbaar met die doodstraf. Die regsomgewing word deur die grondwet geskep waarbinne Afrikaners hul volkskap kan uitlewe as hulle dit wil doen.
Maar ek is baie jammer om u mee te deel dat slegs 'n handjievol Afrikaners dit wil doen. Dit is waar die probleem gesetel is, nie by die grondwet of by die ANC nie.
Dit is waarom die Solidariteit Groep sulke waardevolle werk verrig deur die graaf te vat en te spit en alle beskikbare middele gebruik om ons regte af te dwing en sodoende die regering te laat besef dat Afrikaners nie nonsens vat nie.
Ons wil onsself in die lig van die vele mislukte pogings in die verlede tot eendragtigheid sonder eenheid van beginselgrondslag, nie laat inbind in ’n nuwe poging voordat daar deeglik besin is oor die beginsels en doelstellings van so ’n organisasie nie. By gebrek aan spesifieke riglyne en beginsels, is ons van mening dat so ’n organisasie by herhaling nie suksesvol sal wees nie. Mislukte aksies in ons volk se vryheidstryd is demoraliserend en dra by tot verdere verlamming en verdeeldheid.”
Op 27 Januarie 1959 het dr. Verwoerd in ‘n toespraak verduidelik dat hy in die strewe na die ontwik¬keling van 'n eie nasionale identiteit vir die Bantoe, hy steeds 'n strenge skeiding maak. Hy was nie van plan om ooit toe te gee aan die druk van ontstamde Bantoeleiers wat onder die invloed van 'n ideologie soos die liberalisme of die Kommunisme verkeer het, wat die eie kultuur die rug toegekeer het, wat hom naas die blanke wou stel en wat nie teruggedeins het om van opruiing en geweld gebruik te maak nie. Dit het Verwoerd steeds verwerp as 'n valse uiting van die Bantoenasionalisme.) Insetsel AVP.